મહેશ-મુકેશ ભટ્ટના પ્રોડક્શન હાઉસ ઉપરાંત અન્ય જાણીતા ફિલ્મમેકર્સ દ્વારા પણ થતી ઑફર્સ વિશે તેણે કહ્યું હતું કે ‘હું ખુશ છું કે જુદા-જુદા પ્રોજેક્ટ્સ સાથે ડિરેક્ટર-પ્રોડ્યુસર મને ઑફર કરી રહ્યા છે. હું એક પરંપરાગત ઍક્ટર ન હોવાને કારણે શરૂઆતમાં મને ઘણી મુશ્કેલીઓ થઈ હતી. અલગ અને વિશેષ હોય તેને હંમેશાં આલોચનાનો સામનો તો કરવો જ પડતો હોય છે. મને જોકે એમાં જ ખુશી મળતી હતી. દસ વર્ષ પહેલાં ઑનસ્ક્રીન કિસિંગ પ્રત્યે ઘૃણા હતી અને હું ફિલ્મજગતને દૂષિત કરી રહ્યો છું એવા આરોપ પણ મુકાતા હતા, પણ હવે દરેક કલાકાર એ પ્રકારના સીન કરી રહ્યો છે.’